בס"ד, מוצש"ק אמור תשע"ח **דף מקורות לעיון ולהעמקה, הרב אודי שורץ**

זבחים דף ט"ו, הולכת הדם

**א. מקור הדין**

1. **זבחים, דף ד':** "ותניא: והקריבו זו קבלת הדם, ואפיק רחמנא בלשון הולכה, למימרא דהולכה לא תפקה מכלל קבלה".
2. **חגיגה, דף י'-י"א:** "הדינין והעבודות ... יש להן על מה שיסמכו ... עבודות מיכתב כתיבן?! לא נצרכא אלא להולכת הדם. דתניא: והקריבו - זו קבלת הדם. ואפקה רחמנא בלשון הולכה, דכתיב והקריב הכהן את הכל והקטיר המזבחה. ואמר מר: זו הולכת אברים לכבש. למימרא דהולכה לא תפקה מכלל קבלה".
3. **רש"י שם:** "לא תפקיה מכלל קבלה - לכל דבריה, ואף על גב שהיא עבודה שאפשר לבטלה, שאם רצה שוחט בצד המזבח וזורק, היכא דלא בטלה - עבודה היא, ומפגלין את הקרבן במחשבתה, וצריכה כהן ובגדי כהונה, ופוסל בה אונן, ויושב, וערל".
4. **זבחים, דף י"ג:** "שהזבח נפסל בארבעה דברים: בשחיטה, ובקבול, ובהילוך, ובזריקה; רבי שמעון מכשיר בהילוך, שהיה אומר: אי אפשר שלא בשחיטה ושלא בקבלה ושלא בזריקה, אבל אפשר בלא הילוך, שוחט בצד המזבח וזורק".
5. **שם, דף י"ד:** "א"ל אביי לאמוריה דרב חסדא, בעי מיניה מרב חסדא: הולכה בזר, מהו? א"ל: כשרה, ומקרא מסייעני: וישחטו את הפסח ויזרקו הכהנים את הדם מידם והלוים מפשיטים. מתיב רב ששת: זר ואונן שיכור ובעל מום, בקבלה בהולכה בזריקה - פסול, וכן יושב, וכן שמאל! תיובתא".

**ב. דעת ר' שמעון – אופיה של הולכה**

1. **זבחים, דף ט"ו:** "אתמר: הולכה שלא ברגל - מחלוקת ר"ש ורבנן, בהולכה רבתי דכולי עלמא לא פליגי דפסולה, כי פליגי - בהולכה זוטרתי".
2. **רש"י שם:** "אלא בהולכה זוטרתי כ"ע לא פליגי דפסולה - גרסינן וטעמא משום דא"א לבטל. ומאן דגריס דלא פסלה טעמא משום דלאו כלום היא ואין שם הולכה עליה אלא כולה צורך זריקה היא".
3. **תוספות שם:** "אלא ודאי אפכא מסתברא ותלוי הדבר באפשר לבטלה ... אבל לאידך דלא תליא באפשר ולא אפשר אלא הולכה שלא ברגל לא חשיבא".
4. **תוספות שבת, דף ב':** "ונראה לר"י דאיצטריך לאשמעי' משום דהוצאה מלאכה גרועה".
5. **אור זרוע חלק ב', הלכות שבת סימן פ"ב:** "דמה מלאכה עשה שהוציאו מרשות מעיקרא חפץ והשתא נמי חפץ כך פר"ת ויש בו להאריך".
6. **רש"י זבחים דף ט"ו:** "אפשר לתקונה - להולכת פסול ולא דמיא לשאר עבודות דאילו שחיטה וקבלה וזריקה מאחר שנעשו בפסול אי אפשר לחזור ולעשותן בהכשר".

**ג. דעת חכמים – הולכה פוסלת**

1. **משנה למלך, פסולי המוקדשין א' ט"ו:** "וכן בדעת חכמים יש להסתפק אם חולקים על ר"ש בראייתו וס"ל דאי אפשר בלא הלוך כמו שא"א שלא בשחיטה או דילמא דאף דמודו ליה שאפשר שלא בהלוך מ"מ היכא דהוליך חשיב עבודה ומחשבה פוסלת בה ... דע, שהנראה מדעת רבינו הוא שעכ"פ צריך הלוך ואפילו שוחט בצד המזבח אינו יכול לעמוד במקומו ולזרוק הדם אלא צריך להלך מעט ולזרוק כדי לקיים מצות הולכה ואם לא הוליך הדם ברגל אלא זרקו בלא הולכת רגל נפסל הזבח".
2. **רמב"ם שם, כ"ב-כ"ג, כ"ז:** "קבלת הדם והולכתו למזבח וזריקתו וכן הולכת איברים לכבש כל אחת מאלו אינה כשירה אלא בכהן הכשר לעבודה כמו שביארנו בקמיצת המנחה ובמליקת העוף. והולכה שלא ברגל אינה הולכה, לפיכך כהן שקיבל את הדם ועמד במקומו וזרקו למזבח נפסל הזבח ... דם שהוליכו הפסול לעבודה והחזירו לכשר והוליכו, או שהוליכו הכהן תחילה והחזירו ונתנו לפסול והוליכו, הואיל והוליכו הפסול בין בתחילה בין בסוף נפסל הזבח, שהרי אי אפשר לתקן דבר זה".
3. **חדושי הגר"ח, פסולי המוקדשין י"ג ט':** "ובעל כרחך דחלוקין הם, דזר יוכל להיות דאי אפשר לתקוני, והולכה שלא ברגל אפשר לתקוני. ובאמת שכן היא הסברה הפשוטה, דהולכה ברגל בזר דהויא הולכה, אם כן הא נעשית עבודה בפסול, מה שאין כן הולכה שלא ברגל, כיון דלא שמה הולכה, אם כן הא עדיין לא נעשית שום עבודה כלל, אלא דגרם שתיבטל ההולכה כיון דהקריבו אצל המזבח, ועל כן שפיר מחלקינן: דהא דהוליך זר הרי נעשית עבודת ההולכה בפסלות, ונעשה בה דבר הפוסלה, וכדקיימא לן דזר מחלל עבודה, ועל כרחך אי אפשר לתקוני; מה שאין כן בהולכה שלא ברגל, דלא חשיבא הולכה כלל, ואם כן הא לית בה עדיין שום דבר הפוסלה, אלא דגרם שלא יוכל לעשות בה עבודת הולכה, ועל כן מאחר שחזר והרחיקה, דהשתא תוכל להעשות בה עבודת ההולכה, שפיר מהני התיקון".
4. **יומא, דף מ"ח-מ"ט:** "בעי רב פפא: חישב בחפינת קטורת מהו? ... ומדלינה פסלה - פסלה נמי מחשבה. בעי רב פפא: חישב בחתיית גחלים מהו? מכשירי מצוה - כמצוה דמו, או לא? תיקו. בעי מיניה מרב ששת: הולכה בשמאל מהו?".
5. **רש"י ויקרא, א' ה':** "והקריבו - זו קבלה שהיא הראשונה ומשמעה לשון הולכה, למדנו ששתיהן בבני אהרן".
6. **רמב"ן שם:** "ואיננו נכון, אלא מדרש רבותינו (תורת כהנים פרשה ד ד) והקריבו זו קבלת הדם, שאין לשון והקריבו קריבת הדם למזבח שהיא ההולכה, אבל הוא לשון קרבן, שיעשו מן הדם קרבן, והוא לקבלו ולזרקו על המזבח".
7. **מדרש תהילים, מזמור נ"ה:** "אשר יחדו נמתיק סוד בבית א-להים נהלך ברגש" - מה ברגש, כדתנן תמיד נשחט בשנים עשר, הפר בעשרים וארבעה, וארבע פייסות היתה שם. ולמה, אמר ר' יוחנן כדי להרגיש את העזרה, שנאמר בבית א-להים נהלך ברגש".

**ד. דעת ר' אליעזר – הולכה לפנים והולכה לחוץ**

1. **זבחים, דף ט"ו:** "איתיביה אביי, ר"א אומר: המהלך מקום שצריך להלך - מחשבה פוסלת, כיצד? קבלו בחוץ והכניסו לפנים - זהו הילוך שצריך להלך, קבלו בפנים והוציאו לחוץ - זהו הילוך שאין צריך לילך".
2. **רש"י שם:** "אי תניא תניא - ... ואין מחלוקת בין ר"א לת"ק".
3. **פירוש המשנה לרמב"ם, זבחים א' ד':** "ומה שאמר ר' אלעזר במקום שהוא צריך, הוא שיהלך בדם ממקום השחיטה לצד פנים העזרה כלומר כלפי המזבח. ומקום שאינו צריך, שיהלך בו לחוץ לעזרה. ואין הלכה כר' שמעון. ולא כר' אלעזר".
4. **רמב"ם וראב"ד, פסולי המוקדשין י"ג ט':** "והמהלך במקום שאינו צריך הרי זו הולכה והמחשבה פוסלת בה. כיצד? ... אם קבל הדם בפנים ולא הלך בו לגבי המזבח אלא הלך בו והוציאו לחוץ, וחשב בשעת הלוכו לחוץ במחשבת הזמן וכיוצא בה, הרי זו פוסלת. /השגת הראב"ד/ כבר ביארנו וכו' עד הרי זו הולכה. א"א לא נהיר דסוגיין כולה כר' אלעזר דאמר לא שמה הולכה".
5. **מרכבת המשנה שם:** "ולדרך רבינו יש לומר ... דדווקא במי שמוליך לחוץ ומחשבתו להכניס אחר כך הוא דסוברים דרבנן דמחשבה פוסלת".
6. **חידושי הגר"ח שם:** "אלא ודאי מוכח דמאן דס"ל הולכה שלא ברגל אי אפשר לתקוני ס"ל דגם כשבא הדם מאליו אל המזבח ג"כ אי אפשר לתקוני, וא"כ הרי לא שייך זאת רק בהוליכו כלפי פנים, דנתקרב הדם אל המזבח, ומיעט בהולכתו, משא"כ בהוליכו כלפי חוץ, דלא נתקרב הדם להמזבח, ואדרבה רחקו מהמזבח, ואין כאן ביטול עבודת הולכה, א"כ ממילא דליכא בזה שום חסרון כלל מההולכה שלא ברגל שעשה, וזהו דמשני הגמ' דאיירי שהחזיר הדם כלפי חוץ, משא"כ הרמב"ם דאיירי בהולכה ברגל, ולענין לפסול במחשבה, וא"כ הא הויא עבודת הולכה ממש, ובזה לא מחלקינן כלל בין לצד חוץ בין לצד פנים, סוף סוף דין מעשה הולכה בה, והמחשבה פוסלת בה, ושפיר פסק הרמב"ם דהולכה לצד חוץ חשיבא הולכה".

**ה. סיום – אשרי תמימי דרך, ההולכים**

1. **חולין, דף קל"ב:** "כל כהן שאינו מודה בעבודה - אין לו חלק בכהונה, שנאמר "המקריב את דם השלמים ואת החלב מבני אהרן לו תהיה שוק הימין למנה" ".
2. **רש"י שם:** "המקריב - היא הולכה".
3. **פרי צדיק, וירא:** "... האומה הישראלית - דרכם "אשרי תמימי דרך ההולכים בתורת ה' ". וכל חיי האדם צריך להיות הולך ממדריגה למדריגה, וכמו שנאמר (קהלת) "כי הולך האדם אל בית עולמו". ואברהם אבינו ע"ה כתיב ביה גם כן הלוך ונסוע הנגבה, לברר מידתו, וכמו שמובא בזוהר הקדוש ... והאבות היו הראשונים שעבדו ה' יתברך בהשתדלות, והיו מהלכים ...".
4. **רסיסי לילה, פתיחה:** "והעולם הזה כולו נקרא הילוך בדרך, כמו שאמרו חז"ל "בהתלכך תנחה אותך" - בעולם הזה ... אבל התורה מאירה כל מקום ההילוך, ועל ידי אור זה יודע לכוון ולילך".